יתמא

יתמא היא כפר פלסטיני בנפת שכם, כ- 15 ק"מ דרומית לשכם, בגובה של כ-590 מטר מעל פני הים. דרומית מערבית לכפר הוקם היישוב רחלים, כקילומטר מצפון-מערב לכפר נמצא היישוב כפר תפוח ומצפון לכפר הוקמה המאחז אביתר. וילנאי מעלה סברה שמדובר בכפר המוזכר במשנה במסכת ערלה: "דוסתאי איש כפר יתמה, היה מתלמידי בית שמאי" לפי עדויות ארכאולוגיות האזור היה מיושב החל מתקופת הברזל בארץ ישראל. בשטח הכפר שלושה אתרים ארכאולוגיים, ח'רבת עפרתה, ח'רבת סמרה וח'רבת קוורה, בהם נערך סקר ארכאולוגי ונמצאו חרסים מתקופת הברזל II, התקופה הפרסית בארץ ישראל, התקופה ההלניסטית בארץ ישראל והתקופה הרומית בארץ ישראל. פינקלשטיין סובר שמדובר במקום שבו היה ממוקם מבצר Eincheitem בתקופה הצלבנית. בשנת 1596, יתמא הופיע במרשמי המס העות'מאניים ב'נאחיה' (נפת) ג'בל קובאל. בכפר נרשמו 10 משקי בית, כולם מוסלמים. הם שילמו מיסים על תוצרת חקלאית וכן על הכנסות מזדמנות החוקר צרפתי ויקטור גרן ביקר בכפר ב-1870. מוצאם של תושבי הכפר הוא מאזור חברון. שתי המשפחות הגדולות הן: משפחת צנובר (صنوبر) ומשפחת נג'אר (نجار). בסקר הכפרים בשנת 1945 היה שטח הקרקע הכולל של הכפר היה 3,777 דונם. אשר מתוכם הוקצו 1,214 לחקלאות שלחין, ו-1,741 לגידולי דגנים. לפי מקור פלסטיני, שטח הכפר היום עומד על 3,777 דונם, מהם 3,738 דונם אדמות רשומות כפרטיות ועוד 39 דונם מושע. מתוך זה: 44 דונם - שטח בנוי, 2,955 אדמות חקלאיות ועוד 778 דונם אדמות בור. חקלאות היא המגזר הכלכלי העיקרי בעיירה. העיירה מייצרת זיתים, תאנים, שקדים, חיטה וכן ירקות. לאחר הסכמי אוסלו, 29% מאדמות הכפר הוגדרו כשטח B ו-71% הם שטח C. בשנת 2003 הושלמה סלילתו של קטע חדש בכביש 60 העוקף את הכפר, בעלות של 25 מיליון שקל. עד אז, כביש 60 עבר בתוך הכפר בתוואי תלול ומפותל. לצורך סלילת הכביש הופקעו משטח הכפר כ-500 דונם של מטעי זיתים. בנוסף למעיין ובאר, האוכלוסייה תלויה בגשם לצורך השקיה ומי שתייה. בשנת 1981 רכשו תושבי הכפר גנרטור והקימו רשת חשמל עצמאית לכפר. המנהל האזרחי אסר עליהם להפעיל את הגנרטור וחייב אותם להתחבר לרשת החשמל של ישראל. ב-28 באוקטובר 1991 בוצע פיגוע ירי לעבר אוטובוס אזרחי שעלה בכביש התלול. רחלה דרוק ויצחק רופא נרצחו וחמישה ילדים שנסעו באוטובוס נפצעו. תא"ל יעקב אור אמר שזה היה אחד הפיגועים החמורים ביותר שהיו ביו"ש עד אז. בעשור הראשון של המאה ה-21 היה הכפר יעד למספר רב של פעולות "תג מחיר", בין השאר אירועים של כתיבת גרפיטי, פגיעה בכלי רכב, כריתת עצי זית, יידוי אבנים והצתות של כלי רכב ושדות. תושבי הכפר הפגינו בקביעות נגד הקמת מאחז אביתר, שלטענתם הוקם על אדמותיהם. כך למשל בשנת 2021 הרגו חיילי צה"ל את טארק סנובר, תושב הכפר בן 27. מדיה וקבצים בנושא יתמא בוויקישיתוף מפקד אוכלוסין 2016, באתר של הלשכה הפלסטינית המרכזית לסטטיסטיקה זאב וילנאי, אריאל - אנציקלופדיה לידיעת א"י, 1976, עמ' 3482-3481 Finkelstein, I.; Lederman, Zvi, eds. (1997). Highlands of many cultures. Tel Aviv: Institute of Archaeology of Tel Aviv University Publications Section. ISBN 965-440-007-3. Finkelstein, I.; Lederman, Zvi, eds, Highlands of many cultures, Institute of Archaeology of Tel Aviv University, 1997, עמ' 639 Hütteroth and Abdulfattah, 1977, p. 136 תיאור ארץ ישראל: גיאוגראפי, היסטורי וארכאולוגי - ויקטור גרן תרגום: חיים בן עמרם -עמוד 113 Palqura - אנציקלופדיה לכפרי פלסטין, يتما - قضاء نابلس. יתמא - נפת שכם, Palqura - אנציקלופדיה לכפרי פלסטין Government of Palestine, Department of Statistics, 1945, p. 26 ממשלת ירדן, המחלקה לסטטיסטיקה, 1964, עמוד 25, עותק ארכיון מיום 5 בספטמבר 2018 באתר Wayback Machine. ראה: https://web.archive.org/web/20180905202356/http://users.cecs.anu.edu.au/~bdm/yabber/census/JordanCensusPages/JordanCensus1961-p25.pdf המחלקה לסטטיסטיקה של הרש"פ. ראה: http://www.pcbs.gov.ps/Downloads/book349.pdf המחלקה לסטטיסטיקה של הרש פ. ראה: http://www.pcbs.gov.ps/Portals/_Rainbow/Documents/nablsa.htm במחלקה לסטטיסטיקה של הרש"פ. ראה: http://www.pcbs.gov.ps/Downloads/book2364.pdf Palestine Remembered, يتما - Yatma - יתמא, Palestine Remembered עוקף יתמא - חישוף וקידום זמינות באתר "מפתח התקציב" עוקף יתמא (השלמה), באתר "מפתח התקציב" גל ניסים, ‏כבישים עוקפים ביו"ש: משרד התחבורה יורה להפסיק העבודות, באתר גלובס, 30 במרץ 2003 דני רובינשטיין, למרות המדיניות "הרכה" כפריים נעצרו והושפלו בגלל שקנו גנראטור, דבר, 25 בספטמבר 1981 עמוס לבב, מחשמלים את השטחים במהירות שיא, מעריב, 13 בינואר 1983 דף לזכר רחלה דרוק, ב"לעד" – אתר לזכר האזרחים חללי פעולות האיבה דף לזכר יצחק רופא, ב"לעד" – אתר לזכר האזרחים חללי פעולות האיבה חנן שלאין ורחמים יעקב, "האוטובוס היה מלא דם, ילדים פצועים היו מוטלים בכל פינה", מעריב, 29 באוקטובר 1991 יוסי לוי, דליה מזורי ויהודה גולן, "אמא שאלה למה אוי לא יורד מהאוטובוס ואמרתי שנפצעתי", מעריב, 30 באוקטובר 1991 אליאור לוי ויאיר אלטמן, שוב 'תג מחיר': מכוניות שרופות וגרפיטי על מסגד, באתר ynet, 8 בספטמבר 2011 יואב זיתון ואלישע בן קימון, כתובות "מוות לערבים" והשחתת מכוניות: שבעה פשעי שנאה בחודש, באתר ynet, 15 בפברואר 2018 יותם ברגר, חשד לפשע שנאה: הכתובת "יהודים לא שותקים" רוססה בכפר יתמא שבגדה, באתר הארץ, 13 באוגוסט 2019 הגר שיזף וג'קי חורי, כלי רכב הושחתו והכתובת "ד"ש מהגבעה ביצהר" רוססה בכפר יתמא שליד שכם, באתר הארץ, 25 באוקטובר 2019 פרויקט מיוחד: זו לא כתובת על קיר - יש דין, באתר יש דין, ‏9 ביוני 2014 יותם ברגר, עשרות פעילי ימין הורחקו מהגדה, ומספר פשעי השנאה צנח, באתר הארץ, 24 באוגוסט 2016 כפר יתמא, באתר מחסום Watch, 11 במאי 2015 גדעון לוי ואלכס ליבק, למשך 48 שעות הוא היה אבא, ואז נורה למוות, באתר הארץ, 4 ביוני 2021.